Portugalin Grand Prix 2021

Portugalin Grand Prix 2021 (virallisesti Formula 1 Heineken Grande Prémio de Portugal 2021) oli Formula 1 -kauden  kolmas osakilpailu, joka ajettiin 2. toukokuuta Autódromo Internacional do Algarven moottoriradalla Portimãossa Portugalissa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.30. huhtikuuta11:30–12:3013:30–14:301. vapaat harjoitukset Puolipilvinen17–18 °C31–35 °C44–45 %15:00–16:0017:00–18:002. vapaat harjoitukset Puolipilvinen18–19 °C38–39 °C42–46 %1. toukokuuta12:00–13:0014:00–15:003. vapaat harjoitukset Puolipilvinen17–18 °C29–35 °C45–46 %15:00–16:0017:00–18:00Aika-ajot Puolipilvinen18 °C38 °C42 %2. toukokuuta15:00–17:0017:00–19:00Kilpailu Puolipilvinen18–20 °C34–41 °C39–45 %Lähteet:

 Vapaat harjoitukset 
Alfa Romeo Racing ajatti ensimmäisissä vapaissa harjoituksissa testikuljettajaansa Callum Ilottia. Red Bull testasi harjoitusten aikana autojensa uusia päivitysosia. Kärkikuljettajista Red Bullin Max Verstappenilla ja Mercedeksen Lewis Hamiltonilla oli vaikeuksia autojensa pidon ja tasapainotuksen kanssa. Kärkitallien Mercedeksen, Red Bullin ja Ferrarin ohella näyttöjä vauhdistaan antoivat AlphaTaurin Pierre Gasly ja Williamsin George Russell, jotka olivat kuudes ja seitsemäs ennen Ferrarin Carlos Sainzia. Mercedeksen Valtteri Bottas oli ensimmäisten vapaiden harjoitusten nopein ennen Verstappenia ja Sergio Péreziä.

Toisten vapaiden harjoitusten alkamista jouduttiin lykkäämään kymmenellä minuutilla, koska rata-alueella oli 30 km/h nopeudella puhaltavia myrskytuulia. Ensimmäisten vapaiden harjoitusten tavoin Verstappenilla oli vaikeuksia autonsa pidon kanssa ja hän koki radan uuden päällysteen liukkaaksi. Williamsin Nicholas Latifi ei pystynyt ajamaan 19:nettä sijaa paremmin, koska hän ajoi soralle. Hamilton oli toisten vapaiden harjoitusten nopein ennen Verstappenia ja Bottasta.

Kolmansissa vapaissa harjoituksissa radalle otettiin useamman kuljettajan pyörähtämisen vuoksi käyttöön virtuaalinen turva-auto. Parasta vauhtiaan ajoivat molemmat Alpinen kuljettajat, kun Esteban Ocon ajoi ohjauspyörän näyttöviasta huolimatta viidenneksi ja Fernando Alonson kierrosajat olivat 1.19 alkavia, mutta nopeimmat näistä kierroksista hylättiin ratarajojen rikkomisen vuoksi. Verstappen oli kolmansien vapaiden harjoitusten nopein ennen Hamiltonia ja Bottasta.

 Aika-ajot 
Aika-ajojen ensimmäisessä osiossa kuljettajista Pérez ja Hamilton tekivät pari ajovirhettä ajamalla soralle nopeilla kierroksillaan, mutta he pääsivät osiosta jatkoon. McLarenin Daniel Ricciardon mahdollisuudet päästä jatkoon päättyivät pieneen ajovirheeseen ja hän jäi 16:nneksi, mikä oli hänelle ensimmäinen karsiutuminen ensimmäisessä osiossa sitten kauden  Japanin osakilpailun.

Aika-ajojen toisessa osiossa keskijoukon tallit (Alfa Romeo Racing, Williams ja Aston Martin) taistelivat keskenään jatkopaikasta. Russellin kierrosaika riitti 11:nteen sijaan ja hän karsiutui, mutta Aston Martinin Sebastian Vettel puolestaan pääsi jatkoon ja tulos oli tallille samalla kauden sen hetkinen paras aika-ajoissa.

Aika-ajojen kolmannessa osiossa moni kuljettaja ajoi renkaiden lämmittelykierroksen, mikä aiheutti ruuhkatilanteen Verstappenin eteen ja samalla pilasi hänen mahdollisuutensa nopeimpaan kierrosaikaan. Myös tuuli ja radan liukkaat olosuhteet vaikeuttivat kuljettajien ajamista osion aikana. Bottas ajoi paalupaikalle ennen Hamiltonia ja Verstappenia. Harjoitusten aikana nopeaa vauhtiaan ajanut Ocon oli kuudes.

 Kilpailu 
Kilpailun lähdössä kolme kärkikuljettajaa säilyttivät sijoituksensa, mutta neljännestä ruudusta lähtenyt Pérez menetti sijoituksensa Sainzille. Ensimmäisten kierrosten aikana keski- ja jälkijoukoissa tapahtui, kun aika-ajoissa onnistunut Russell putosi lähdössä sijalta 11 sijalle 16 kilpailukyvyttömän autonsa ja voimakkaiden tuuliolosuhteiden vuoksi. Kilpailun ainoa kolaritilanne tapahtui, kun Alfa Romeo Racingin Kimi Räikkönen yritti ohittaa tallikaverinsa Antonio Giovinazzin, mutta hän osui tämän autoon ja keskeytti kilpailunsa soralle. Räikkönen kertoi kilpailun jälkeen keskittyneensä autonsa ohjauspyörän asetusten vaihtamiseen eikä voinut enää välttää kolaritilannetta.

Räikkösen kolaritilanteesta otettiin turva-auto radalle muutaman kierroksen ajaksi. Uusintalähdössä Verstappen onnistui nousemaan toiseksi ohittamalla heikomman lähdön saaneen Hamiltonin. Myös Sainz putosi uusintalähdössä pyörähdyksen vuoksi ja myöhemmin kilpailussa tehdyn väärän varikkotaktiikan myötä pistesijoitusten ulkopuolelle. Hamilton ohitti avattavalla takasiivellä ensin Verstappenin kierroksella 11 ja tallikaveri Bottaksen kierroksella 20. Verstappen puolestaan ohitti Bottaksen kierroksella 35, kun hän teki varikkopysähdyksensä kierrosta aikaisemmin kuin Bottas ja tämän heikomman pysähdyksen myötä Verstappen pystyi hyödyntämään avattavaa takasiipeä ohitusyrityksessään. Myöhemmin kilpailun aikana Bottaksen autossa havaittiin sensorivian aiheuttama tehohäviö, mikä heikensi hänen mahdollisuuksiaan taistella toisesta sijasta.

Kilpailun loppupuolella Ricciardo oli noussut hyville pistesijoituksille, mutta hän menetti aikaa varikkopysähdyksellään ajettuaan merkkiviivojen ohi ja sijoittui lopulta yhdeksänneksi. Ricciardon edelle nousivat muun muassa molemmat Alpinen kuljettajat. Tallikaveri Lando Norris puolestaan taisteli Ferrarin Charles Leclerciä vastaan ja oli lopputulosten viides. Pérezin kilpailu hankaloitui, kun hän jäi kierroksella ohitettavan Haasin Nikita Mazepinin taakse, menetti renkaidensa pidon ohitusyrityksen päättyessä lukkojarrutukseen ja joutui tekemään ylimääräisen varikkopysähdyksen.

Hamilton ajoi kilpailun voittoon ennen Verstappenia ja Bottasta. Kilpailun aikana ja sen jälkeen keskustelua aiheutti Verstappenin nopeimman kierroksen ja sen tuoman lisäpisteen hylkääminen ratarajojen rikkomisen vuoksi mutkassa 14.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3177 Valtteri BottasMercedes1:18.7221:18.4581:18.3481244 Lewis HamiltonMercedes1:18.8571:17.9681:18.3552333 Max VerstappenRed Bull-Honda1:19.4851:18.6501:18.7463411 Sergio PérezRed Bull-Honda1:19.3371:18.8451:18.8904555 Carlos SainzFerrari1:19.3091:18.8131:19.0395631 Esteban OconAlpine-Renault1:19.0921:18.5861:19.042674 Lando NorrisMcLaren-Mercedes1:18.7941:18.4811:19.1167816 Charles LeclercFerrari1:19.3731:18.7691:19.3068910 Pierre GaslyAlphaTauri-Honda1:19.4641:19.0521:19.4759105 Sebastian VettelAston Martin-Mercedes1:19.4031:18.9701:19.659101163 George RussellWilliams-Mercedes1:19.7971:19.109111299Alfa Romeo Racing-Ferrari1:19.4101:19.216121314 Fernando AlonsoAlpine-Renault1:19.7281:19.456131422 Yuki TsunodaAlphaTauri-Honda1:19.6841:19.46314157 Kimi RäikkönenAlfa Romeo Racing-Ferrari1:19.7481:19.81215163 Daniel RicciardoMcLaren-Mercedes1:19.839161718 Lance StrollAston Martin-Mercedes1:19.91317186 Nicholas LatifiWilliams-Mercedes1:20.285181947 Mick SchumacherHaas-Ferrari1:20.4521920925px Nikita MazepinHaas-Ferrari1:20.91220107 % aika: 1:24.233Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.44 Lewis HamiltonMercedes661:34.31,4212252.33 Max VerstappenRed Bull Racing-Honda66 +29,1483183.77 Valtteri BottasMercedes66 +33,530115+14.11 Sergio PérezRed Bull Racing-Honda66 +39,7354125.4 Lando NorrisMcLaren-Mercedes66 +51,3697106.16 Charles LeclercFerrari66 +55,781887.31 Esteban OconAlpine-Renault66 +1.03,749668.14 Fernando AlonsoAlpine-Renault66 +1.04,8081349.3 Daniel RicciardoMcLaren-Mercedes66 +1.15,36916210.10 Pierre GaslyAlphaTauri-Honda66 +1.16,4639111.55 Carlos SainzFerrari66 +1.18,955512.99 Antonio GiovinazziAlfa Romeo Racing-Ferrari65 +1 kierros1213.5 Sebastian VettelAston Martin-Mercedes65 +1 kierros1014.18 Lance StrollAston Martin-Mercedes65 +1 kierros1715.22 Yuki TsunodaAlphaTauri-Honda65 +1 kierros1416.63 George RussellWilliams-Mercedes65 +1 kierros1117.47 Mick SchumacherHaas-Ferrari64 +2 kierrosta1918.6 Nicholas LatifiWilliams-Mercedes64 +2 kierrosta1819.925px Nikita MazepinHaas-Ferrari64 +2 kierrosta20Kesk.7 Kimi RäikkönenAlfa Romeo Racing-Ferrari1Kolari (Giovinazzi)15Nopein kierros: Valtteri Bottas (Mercedes) 1.19,865 (kierroksella 65).Lähteet:
 Nikita Mazepin sai 5 sekunnin aikarangaistuksen sinisten lippujen noudattamatta jättämisestä.

 Sijoitukset kilpailun jälkeen 

+Kuljettajien pisteetSijaKuljettajaPisteet10px1. Lewis Hamilton6910px2. Max Verstappen6110px3. Lando Norris3710px4. Valtteri Bottas3210px5. Charles Leclerc28

+Valmistajien pisteetSijaValmistajaPisteet10px1. Mercedes10110px2. Red Bull Racing-Honda8310px3. McLaren-Mercedes5310px4. Ferrari4210px5. Alpine-Renault13

 Huom!: Vain viiden parhaan sijoitukset sisällytetty.

 Muuta 
 Kaikki Formula 1 -tallit ja -työntekijät muistivat hiljaisella hetkellä Haasin huhtikuussa kuollutta työntekijää Martin Shepherdia, jonka nimen Haas lisäsi autoihinsa.
Alfa Romeo Racing teki uuden tutkintapyynnön FIA:lle koskien Kimi Räikkösen saamaa aikarangaistusta edellisestä osakilpailusta, mutta FIA:n antama päätös pysyi muuttumattomana.

 Lähteet 

Luokka:Portugalin Grand Prix
Luokka:Osakilpailut Formula 1 -kaudella 2021
Luokka:Portimão